ddrg/super_eurlex huggingface dataset:
KIRJALLINEN KYSYMYS E-0687/00 esittäjä(t): Michel Hansenne (PPE-DE) komissiolle. Tavaroiden alkuperä ‐ tullietuudet.



Virallinen lehti nro 374 E , 28/12/2000 s. 0134 - 0134



KIRJALLINEN KYSYMYS E-0687/00 esittäjä(t): Michel Hansenne (PPE-DE) komissiolle (9. maaliskuuta 2000) Aihe: Tavaroiden alkuperä tullietuudet Kun yhteisö perii tuottajamaan tulliviranomaisten allekirjoittaman alkuperätodistuksen (lomake A) perusteella alempaa tullia tietyistä kehitysmaista tuotavista tavaroista ja yhteisöön tuonnin jälkeen käy ilmi, ettei alkuperää voida osoittaa yhteisön säännösten mukaisesti, millaisiin menemättä kansallisten lainsäädäntöjen yksityiskohtiin rangaistuksiin yhteisön alueella toimiva maahantuoja tavallisesti tuomitaan? Millaisen rangaistuksen saa tullivirkamies, joka on hoitanut maahantuontia koskevat tullimuodollisuudet yhteisössä? Onko komissio lisäksi järjestänyt viimeisen kahden vuoden aikana alkuperäsääntöjä koskevaa koulutusta seuraavissa maissa: Ruanda, Kongon tasavalta, Kongon demokraattinen tasavalta, Liberia, Algeria, Indonesia? Frederik Bolkesteinin komission puolesta antama vastaus (18. huhtikuuta 2000) Arvoisan parlamentin jäsenen esille ottaman olettamuksen kaltaisessa tilanteessa yhteisön alueella toimiva maahantuoja joutuu yleensä rangaistuksena maksamaan tullit ilman etuuskohtelua, vaikka hän ei voikaan jälkikäteen kerätä kyseisiä tulleja vastaavaa rahamäärää henkilöiltä, joille hän on myynyt tuotteet. Maahantuoja välttyy kyseiseltä seuraamukselta vain, kun hänen perusteltua luottamustansa rajoitetuissa olosuhteissa suojellaan yhteisöjen tuomioistuimen oikeuskäytännön mukaisesti. Siitä ei ole kyse silloin, kun alkuperätodistus A on myönnetty viejän antamien väärien tietojen perusteella. Kyseisen oikeuskäytännön mukaisesti tullivirkamies jo toimensa puolesta vastaa tulliviranomaisille esittämiensä asiakirjojen oikeellisuudesta. Kuluneina kahtena vuonna komissio on huolehtinut useiden sellaisten koulutusseminaarien järjestämisestä, joiden aiheena on ollut Lomén yleissopimuksessa säädetyt tullietuuskohteluun oikeuttavaa alkuperää koskevat säännöt. Kyseisiä seminaareja järjestetään Afrikan, Karibian ja Tyynenmeren valtioiden (AKT) alueilla. Heinäkuussa 1998 Länsi-Afrikassa järjestettiin kaksi seminaaria, joista toinen Norsunluurannikolla (osallistujat: Benin, Burkina Faso, KapVerde, Norsunluurannikko, Mali, Mauritania, Niger, Senegal ja Togo) ja toinen Ghanassa (osallistujat: Gambia, Ghana, Liberia, Nigeria ja Sierra Leone). Maaliskuussa 1999 Keskisen Afrikan seminaari järjestettiin Kamerunissa (osallistujat: Burundi, Kamerun, Kongo-Brazaville, Kongo-Kinshasa, Gabon, Päiväntasaajan Guinea, Ruanda, Keski-Afrikan tasavalta, São Tomé ja Tad).
KIRJALLINEN KYSYMYS E-0230/00 esittäjä(t): Chris Davies (ELDR) komissiolle. Komissiolle esitettyjen kysymysten vastausten julkaiseminen.



Virallinen lehti nro 374 E , 28/12/2000 s. 0039 - 0039



KIRJALLINEN KYSYMYS E-0230/00 esittäjä(t): Chris Davies (ELDR) komissiolle (4. helmikuuta 2000) Aihe: Komissiolle esitettyjen kysymysten vastausten julkaiseminen Tuleeko komissio selostamaan yksityiskohtaisemmin parhaillaan suorittamiaan toimenpiteitä sen mahdollistamiseksi, että kaikki parlamentin jäsenet ja kansalaiset voisivat lukea komission kaikkien parlamentin jäsenten esittämiin kysymyksiin antamia vastauksia? Avoimuuden lisäämiseksi ja useiden jäsenmaiden hallituksissa vallitsevan käytännön mukaisesti, tuleeko komissio järjestämään parlamentin jäsenten esittämiin kysymyksiin annettujen vastausten julkistamisen Internetissä tai intranetissä kielellä, jolla kysymykset esitettiin? Tuleeko komissio lisäksi julkaisemaan vastaukset välittömästi sen jälkeen, kun ne on lähetetty ne esittäneille parlamentin jäsenille? Jos ei, niin voisiko komissio mainita perusteet? Romano Prodin komission puolesta antama vastaus (18. huhtikuuta 2000) Parlamentin esittämät kirjalliset kysymykset ja niihin annetut vastaukset julkaistaan parlamentin työjärjestyksen mukaisesti Euroopan yhteisöjen virallisessa lehdessä 11 kielellä. Tämän vuoden numerosta C 27 alkaen Virallinen lehti on julkaistu sähköisessä muodossa, katso esim. http://europa.eu.int/eur-lex. Lisäksi parlamentti julkaisee kahden viimeisen vaalikauden aikana esitetyt kirjalliset kysymykset ja niihin annetut vastaukset Internet-sivulla http://www.europarl.eu.int/questions/fr/default.htm. Näillä sivuilla on erilaisia hakumahdollisuuksia. Kirjalliset kysymykset ja vastaukset julkaistaan myös Celex-tietokannassa, joka tarjoaa edistyneitä hakumahdollisuuksia. EY:n julkaisutoimiston (jonka jäseniä kaikki toimielimet ovat) hallintoneuvosto on äskettäin ehdottanut, että Celex, EUDOR ja EUR-Lex integroidaan yhtenäiseen online-palveluun, josta kaikki yhteisön viralliset asiakirjat ovat saatavilla. Komissio on myös ymmärtänyt, että parlamentti tarjoaa kirjallisiin kysymyksiin annetut vastaukset parlamentin jäsenten luettavaksi parlamentin sisäisellä Intranet-sivulla yhdellä tai kahdella kielellä heti niiden saavuttua komissiosta.
KIRJALLINEN KYSYMYS E-0298/00

esittäjä(t): Hartmut Nassauer (PPE-DE) komissiolle

(11. helmikuuta 2000)

Aihe: Kiinteistöjen hankinta Tekin tasavallassa

Onko komissio tietoinen siitä, että Tekin valtionvarainministeriö haluaa kieltää kiinteistöjen hankinnan EU:n muiden jäsenvaltioiden kansalaisilta Tekin liityttyä Euroopan unioniin, ja mihin toimiin komissio aikoo ryhtyä, jotta Tekin tasavalta siirtäisi yhteisön säännöstön osaksi omaa lainsäädäntöään liittymisen yhteydessä, mitä velvoitetta on aina painotettu?

Günter Verheugenin komission puolesta antama yhteinen vastaus kirjallisiin kysymyksiin E-0293/00, E-0294/00, E-0295/00, E-0296/00, E-0297/00, E-0298/00, E-0299/00, E-0300/00, E-0301/00, E-0302/00, E-0303/00 ja E-0398/00

(20. maaliskuuta 2000)

Tekin tasavallan kanssa käytävissä liittymisneuvotteluissa on keskitytty pääasiallisesti siihen, että Tekki hyväksyy Euroopan unionin yhteisösäännöstön ja yhdenmukaistaa kansalliset säädöksensä sen mukaisiksi sekä sen kykyyn täyttää Eurooppa-neuvoston asettamat liittymisehdot. Jäsenvaltiona Tekin on hyväksyttävä ja toteutettava kaikki yhteisön lainsäädännön ja politiikan alat, mukaan luettuina henkilöiden vapaata liikkuvuutta ja sijoittautumisvapautta koskevat periaatteet. Arvoisan parlamentin jäsenen esille tuomaa kysymystä on tarkasteltava ensisijaisesti tässä yhteydessä, mutta luonnollisesti myös Kööpenhaminassa vahvistetuilla poliittisilla kriteereillä on merkitystä sen vuoksi, että ne pitävät sisällään ihmisoikeuksien ja vähemmistöjen oikeuksien suojelua koskevia näkökantoja. Komissio valvoo kyseisten oikeuksien kehitystä kaikissa hakijamaissa.

On kuitenkin tärkeää huomata, että näissä kysymyksissä esille otettu aihe liittyy ennen EY:n perustamissopimuksen voimaantuloa sattuneisiin tapahtumiin. Niin sanotuilla Benesch-säädöksillä ei tämän vuoksi ole merkitystä liittymisneuvotteluissa. Lisäksi EY:n perustamissopimuksen 295 artiklassa (entisessä 222 artiklassa) todetaan, että sopimuksella puututa jäsenvaltioiden omistusoikeusjärjestelmiin. Komissiolla ei siten ole valtuuksia puuttua omaisuuden palauttamista koskeviin kysymyksiin nykyisessä tai tulevassa jäsenvaltiossa.

Tekki on kuitenkin vuodesta 1992 osallistunut ihmisoikeuksien ja perusvapauksien suojaamiseksi tehtyyn Euroopan yleissopimukseen. Vastuu kyseisen yleissopimuksen täytäntöönpanosta kuuluu Euroopan neuvostolle. Kyseistä yleissopimusta koskevat kysymykset olisi sen vuoksi parasta osoittaa Euroopan neuvostolle.

Komissio haluaisi lisäksi kiinnittää arvoisan parlamentin jäsenen huomiota Tekin ja Saksan väliseen 21. tammikuuta 1997 hyväksyttyyn julistukseen kahdenkeskeisistä suhteista.

Edellä mainittujen useiden syiden vuoksi komissio katsoo, että sen on vaikeaa ottaa kantaa arvoisan parlamentin jäsenen esille tuomiin yksittäisiin tapauksiin.
KIRJALLINEN KYSYMYS P-0668/00 esittäjä(t): Isidoro Sánchez García (ELDR) komissiolle. Lainsäädäntö, jolla sovelletaan Euroopan unionista tehdyn sopimuksen 299 artiklan 2 kohtaa yhteisessä maatalouspolitiikassa.



Virallinen lehti nro 374 E , 28/12/2000 s. 0129 - 0129



KIRJALLINEN KYSYMYS P-0668/00 esittäjä(t): Isidoro Sánchez García (ELDR) komissiolle (29. helmikuuta 2000) Aihe: Lainsäädäntö, jolla sovelletaan Euroopan unionista tehdyn sopimuksen 299 artiklan 2 kohtaa yhteisessä maatalouspolitiikassa Komissio on luvannut sisällyttää työohjelmaansa vuodelle 2000 toimenpiteitä, joilla syrjäisimmille alueille myönnetään erityisasema. Mitä toimenpiteitä komissio aikoo toteuttaa yhteisessä maatalouspolitiikassa sellaisen lainsäädännön luomiseksi, jolla sovelletaan Euroopan unionista tehdyn sopimuksen 299 artiklan 2 kohtaa? Franz Fischlerin komission puolesta antama vastaus (22. maaliskuuta 2000) EY:n perustamissopimuksen uuden 299 artiklan 2 kohdan (entisen 227 artiklan) soveltamisen tiimoilta pidettiin 23. marraskuuta 1999 komission puheenjohtajan aloitteesta kokous, johon osallistui Euroopan parlamentin jäseniä ja kyseisten seitsemän alueen ja kolmen jäsenvaltion edustajia. Komissio laatii Kölnissä kokoontuneen Eurooppa-neuvoston pyytämän raportin tämän kokouksen sekä alueiden ja jäsenvaltioiden esittämien muistioiden perusteella. Perustamissopimuksen 299 artiklan 2 kohdan hengessä komissio ottaa jatkossakin huomioon syrjäisimpien alueiden erityispiirteet ja rajoitteet etenkin maatalousalalla. Raportin hyväksymisen jälkeen ja kuten vuoden 2000 työohjelmassa todetaan, komissio esittää tarvittaessa parlamentille ja neuvostolle muutosehdotuksia neuvoston asetuksiin, jotka koskevat POSEI-puiteohjelmien maataloutta käsittelevää ohjelmalohkoa.
KIRJALLINEN KYSYMYS E-0961/00 esittäjä(t): Salvador Garriga Polledo (PPE-DE) komissiolle. EU:n keksijöiden toimintaa kannustava ympäristö.



Virallinen lehti nro 374 E , 28/12/2000 s. 0193 - 0193



KIRJALLINEN KYSYMYS E-0961/00 esittäjä(t): Salvador Garriga Polledo (PPE-DE) komissiolle (29. maaliskuuta 2000) Aihe: EU:n keksijöiden toimintaa kannustava ympäristö Keksijät muodostavat yhden talouselämämme tärkeimmistä tuotannon aloista. Heidän on löydettävä lukuisia ratkaisuja käsittelemiinsä ongelmiin, mutta myös kohdattava monimutkaiset hallinnolliset kiemurat. Yhteisömme pyrkii huomattaviin edistysaskeleihin, jotta kuroisimme kiinni menettämäämme teknologista välimatkaa. Täten on erittäin tärkeää, että keksijöille luodaan uusi ympäristö, jotta he voivat ongelmitta kehittää keksintöjään sekä patentoida ne turvallisesti ja luotettavasti ilman hallinnollisten esteiden uuvuttavaa vaikutusta. Keksijä voi antaa yhteisömme taloudelle paljon. Katsooko komissio, että sen olisi edistettävä syvätutkimusta, jotta saataisiin todellista tietoa yhteisön keksijäverkosta, keksijöiden huolista ja vaikeuksista akselilla MünchenHaag sekä yleensäkin kaikista tekijöistä, jotka voivat olla merkityksellisiä tai merkityksettömiä keksijöille ja yhteisöllemme? Frederik Bolkesteinin komission puolesta antama vastaus (3. toukokuuta 2000) Komissio jakaa arvoisan parlamentin jäsenen näkökannan siitä, että on tarpeen varmistaa keksijöiden toimintaa edistävä ympäristö yhteisössä. Innovaatiosta on tullut yksi tärkeimmistä tekijöistä yritysten kestävälle kehitykselle ja koko yhteiskunnan vauraudelle. Jotta voitaisiin määritellä tarkoituksenmukaiset puitteet innovaatioiden kehittämiselle ja innovaatiotoiminnalle Euroopassa, komissio on aloittanut useita kuulemismenettelyjä asianomaisten tahojen kanssa, erityisesti Euroopan innovaatioita koskevan vihreän kirjan(1) ja yhteisön patentista ja Euroopan patenttijärjestelmästä annetun vihreän kirjan(2) yhteydessä. Näissä kuulemistilaisuuksissa komissio on esitellyt kunnianhimoisia toimintasuunnitelmia, jotka sisältävät konkreettisia toimenpiteitä. Niiden tarkoituksena on vastata teollisuuden eri tahojen ja itsenäisten keksijöiden tarpeisiin. Tärkeimpiä aloitteita on komission ilmoitus, jonka mukaan se aikoo tehdä lainsäädäntöehdotuksia yhteisön patentin perustamiseksi. Sillä olisi samat vaikutukset koko yhteisön alueella ja sen olisi oltava yhtä aikaa helposti hallittava, helposti hankittava ja hinnaltaan kohtuullinen. Komissio esittelee tammikuussa 2000 antamassaan tiedonannossa Kohti eurooppalaista tutkimusaluetta(3) yhteisön patentin voimakkaana vipuna tutkimuksen kehitykselle Euroopassa. Innovaatiota olisi myös tuettava muilla toimenpiteillä, kuten kehittämällä kansallisten patenttilaitosten tehtäviä innovaation edistämisen, patentteja koskevan tiedon saatavuuden tai IPR Help Deskin perustamisen suuntaan. Viimeksi mainittu on teollis- ja tekijänoikeuksia koskeva neuvonta- ja tiedotuspalvelu, joka on suunnattu innovaatiotoiminnan harjoittajille. (1) KOM(97) 736 lopullinen. (2) KOM(97) 314 lopullinen. (3) KOM(2000) 6 lopullinen.
KIRJALLINEN KYSYMYS P-0199/00 esittäjä(t): Mogens Camre (UEN) komissiolle. Tanskan vientimarkkinoilla ilmenevä epäoikeudenmukainen hintakilpailu, joka johtuu fetajuustotuotteisiin myönnetystä EU:n tuesta.



Virallinen lehti nro 374 E , 28/12/2000 s. 0033 - 0033



KIRJALLINEN KYSYMYS P-0199/00 esittäjä(t): Mogens Camre (UEN) komissiolle (31. tammikuuta 2000) Aihe: Tanskan vientimarkkinoilla ilmenevä epäoikeudenmukainen hintakilpailu, joka johtuu fetajuustotuotteisiin myönnetystä EU:n tuesta Tietääkö komissio, että fetajuustoja varten myönnetty tuki antaa ultrasuodatuksen avulla valmistetun fetajuuston tuottajille epäoikeudenmukaista hintaetua samanlaisten ja kilpailevien tuotteiden tuottajiin verrattuna, mikä vääristää tuntuvasti kilpailua? Eikö komissio ole samaa mieltä siitä, että Combi White -tuotteen tukea, joka noudattaa kuoritun maidon määrää, olisi harkittava uudelleen, sillä tällainen kehitys palkitsisi myös innovoivia yhtiöitä? Voiko komissio kertoa, mitä on tapahtunut noin kolme vuotta sitten esitetylle ehdotukselle, jonka mukaan korvausten saaminen edellyttäisi vähimmäishintojen käyttöön ottamista, mikä varmistaisi, että tuki ei vääristäisi kilpailua? Franz Fischlerin komission puolesta antama vastaus (6. maaliskuuta 2000) Lehmänmaidosta valmistetun fetajuuston vientipalautusten määrä on sama käytetystä tuotantoprosessista riippumatta. Kullekin juustolle vahvistetaan vientipalautukset rasva- ja kosteuspitoisuuden mukaan. Komissio ottaa huomioon kunkin tuotteen markkinatilanteen ja noudattaa Maailman kauppajärjestön (WTO) sopimuksen mukaisia enimmäismääriä. Komissio ei tunne Combi White -nimistä tuotetta. Eräiden tietojen mukaan se olisi kasvirasvasta ja proteiinista valmistetun tuotteen merkki. Tällainen tuote ei ole meijerituote, joten sitä tulee pitää vientipalautuksia määriteltäessä liitteeseen I kuulumattomana, lehmänmaidosta valmistetun fetajuuston kanssa kilpailevana tuotteena. Liitteeseen I kuulumattomien tuotteiden vientipalautusten määrä lasketaan kunkin tuotteen valmistusaineiden perusteella. Liitteeseen I kuulumattomien tuotteiden valmistusaineina käytettävien meijerituotteiden, rasvattoman maitojauheen ja voin vientipalautukset ovat tällä hetkellä 4,5 % alhaisemmat kuin samojen meijerituotteiden kohdalla silloin, kun niitä viedään sellaisenaan. Tämä ero on tällä hetkellä tarpeen budjettiin liittyvistä syistä. Jotta yhdistetyn nimikkeistön (CN) tariffikoodin 0406 kattamista juustoista voi saada vientipalautuksen, niiden hintojen on noudatettava vapaasti yhteisön rajalla -vähimmäishintaa, joka on 230 euroa/100 kg. Tämä vähimmäishintataso määriteltiin vuonna 1996 yhteisön juustonviennin rajoittamiseksi soveltaen WTO:n tuettua juuston vientiä koskevia rajoituksia. Lehmänmaidosta valmistettu fetajuusto, jota CN-koodi 0406 9033 9919 koskee, on tällä hetkellä vapautettu vähimmäishintavaatimuksesta perinteisessä kaupankäynnissä.
KIRJALLINEN KYSYMYS E-0111/00 esittäjä(t): Camilo Nogueira Román (Verts/ALE) komissiolle. Tea-joen ympäristön pilaantuminen Galiciassa.



Virallinen lehti nro 330 E , 21/11/2000 s. 0085 - 0086



KIRJALLINEN KYSYMYS E-0111/00 esittäjä(t): Camilo Nogueira Román (Verts/ALE) komissiolle (26. tammikuuta 2000) Aihe: Tea-joen ympäristön pilaantuminen Galiciassa Ympäristöjärjestöjen tietojen mukaan Galician Condadon alueella virtaava ja Minho-jokeen laskeva Tea-joki kärsii vakavasta ympäristön pilaantumisesta. Tämä johtuu Covelon kunnassa tehtävistä maapalstojen keskittämistöistä, joista ei ole tehty minkäänlaista ympäristövaikutusten arviointia. Töistä vastuussa oleva Junta de Galiza on itse ehdottanut Tea-joen aluetta sisällytettäväksi Natura 2000 -suojeluverkostoon. Kyseisiä töitä rahoitetaan EMOTR:n kautta. Voiko komissio tutkia, kuka on vastuussa aiheutetuista ympäristövahingoista? Margot Wallströmin komission puolesta antama vastaus (7. maaliskuuta 2000) Espanja on esittänyt Tea-joen 88 hehtaarin aluetta otettavaksi NATURA 2000 -verkostoon luontotyyppien sekä luonnonvaraisen eläimistön ja kasviston suojelusta 1 päivänä toukokuuta 1992 annetun neuvoston direktiivin 92/43/ETY(1) mukaiseksi yhteisön tärkeänä pitämäksi alueeksi. Vastauksena arvoisan parlamentin jäsenen kysymykseen ja parlamentin vetoomusvaliokunnalle tehtyyn vetoomukseen(2) komissio tekee tutkimuksen arvioidakseen, onko yhteisön ympäristölainsäädäntöä noudatettu kyseisessä tapauksessa. Lisätietojen saamiseksi komissio on lähettänyt Espanjan viranomaisille kirjeen, jossa se pyytää niiden kommentteja asiasta. Komissio ei epäröi toteuttaa kaikkia toimenpiteitä lainsäädännön noudattamisen varmistamiseksi. Tämä koskee myös EY:n perustamissopimuksen 226 artiklassa (entinen 169 artikla) määrätyn menettelyn käyttöä tarvittaessa. (1) EYVL L 206, 22.7.1992. (2) 365/99.
KIRJALLINEN KYSYMYS E-0965/00 esittäjä(t): Rosa Miguélez Ramos (PSE) komissiolle. Yhteisön tuki romutusyrityksille.



Virallinen lehti nro 046 E , 13/02/2001 s. 0094 - 0094



KIRJALLINEN KYSYMYS E-0965/00 esittäjä(t): Rosa Miguélez Ramos (PSE) komissiolle (31. maaliskuuta 2000) Aihe: Yhteisön tuki romutusyrityksille Autojen romutusyritykset haluaisivat tietää, mikä on tällaisia laitoksia koskevien uusien yhteisön määräysten todellinen soveltamisala. Vaikka yritykset pitävät alan toimintaa sääntelevien määräysten olemassaoloa myönteisenä, ne ovat epätietoisia siitä, millä tavalla määräykset vaikuttavat niihin, millaisia siirtymäaikoja niillä on käytettävissään mukauttaakseen laitoksensa vastaamaan uutta direktiiviä, ja onko niillä käytettävissään julkista tukea tällaista mukauttamista varten. Voiko komissio ilmoittaa, millä tavalla se aikoo tehdä autojen romuttamista koskevat uudet eurooppalaiset määräykset tunnetuiksi yritysten keskuudessa? Millaisia siirtymäaikoja yrityksillä on käytettävissään mukauttamista varten? Voivatko kyseiset yritykset saada tukea mukauttamista varten? Aikooko komissio ottaa käyttöön hyväksyttävyysparametrejä, kokemusten tai hyvien käytäntöjen vaihtoa tai Euroopan tason luokitusjärjestelmiä? Margot Wallströmin komission puolesta antama vastaus (17. toukokuuta 2000) Ehdotus neuvoston direktiiviksi loppuun käytetyistä ajoneuvoista(1) on kaikkien neuvoston direktiivien tapaan osoitettu kaikille jäsenvaltioille. Jäsenvaltiot ovat velvollisia täyttämään direktiivin tavoitteet, mutta voivat vapaasti valita sopivat keinot niiden saavuttamiseen. On pääasiassa jäsenvaltioiden tehtävä varmistaa, että taloudelliset toimijat, joita asia koskee, saavat tarvittaessa tarpeeksi tietoa ja apua, jotta ne voisivat varmistaa direktiivien vaatimuksien täyttymisen. Vasta direktiivin lopullisen antamisen jälkeen tiedetään, paljonko jäsenvaltioilla on aikaa täyttää siinä asetetut vaatimukset. Lainsäädäntömenettely on toistaiseksi kesken. Komissio arvion mukaan direktiivi saadaan annetuksi vuoden 2000 puoleen väliin mennessä. Yhteisen kannan(2) mukaan direktiivin voimaantulopäivä on sama kuin sen julkaisupäivä Euroopan yhteisöjen virallisessa lehdessä, ja jäsenvaltioilla tulee olemaan 18 kuukauden ylimenokausi, jonka aikana direktiivi on saatettava osaksi kansallista lainsäädäntöä. Euroopan yhteisön perustamissopimuksen mukaan yhteisön ympäristöalan toimien rahoittaminen kuuluu jäsenvaltioille. Yhteisessä kannassa ei ole mainintaa erityisestä yhteisön taloudellisesta tuesta. Mitä tulee laatuparametreihin ja hyviin käytäntöihin, yhteisen kannan 6 artiklassa ja liitteessä I asetetaan käsittelyä koskevat vähimmäisvaatimukset. Lisäksi 6 artiklan 5 kohdassa viitataan sertifioitujen ympäristönsuojelun hallintajärjestelmien käyttöönottoon ajoneuvojen esikäsittelyn suorittavien laitosten osalta. (1) EYVL C 337, 7.11.1997 sellaisena kuin se on muutettuna, EYVL C 156, 3.6.1999. (2) Yhteinen kanta 39/1999, EYVL C 317, 4.11.1999.
KIRJALLINEN KYSYMYS P-0413/00 esittäjä(t): Struan Stevenson (PPE-DE) komissiolle. Ranskalaisten kuorma-autoilijoiden työtaistelu.



Virallinen lehti nro 280 E , 03/10/2000 s. 0212 - 0213



KIRJALLINEN KYSYMYS P-0413/00 esittäjä(t): Struan Stevenson (PPE-DE) komissiolle (9. helmikuuta 2000) Aihe: Ranskalaisten kuorma-autoilijoiden työtaistelu Ranskalaisten kuorma-autoilijoiden työtaistelu uhkaa vakavasti skotlantilaisten kalastajien elinkeinoa, sillä tuotteiden on päädyttävä markkinoille tuoreena, mieluiten muutaman tunnin kuluessa pyytämisestä. Ranskan hallitus istuu jälleen kerran toimettomana, vaikka Britannian maaseudun väestö kärsii. Voisiko komissio harkita toimia Ranskan hallitusta vastaan, joka jo kuukausien ajan on sallinut työtaistelutoimien jatkumisen, mikä selvästi haittaa yhteismarkkinoiden toimintaa ja rikkoo kilpailulainsäädäntöä ja mitä saatettaisiin pitää räikeänä protektionismina? Frederik Bolkesteinin komission puolesta antama vastaus (2. maaliskuuta 2000) Arvoisa parlamentin jäsen haluaa kysymyksellään kiinnittää komission huomion niihin merkittäviin taloudellisiin seurauksiin, joita yhteisön yrityksille on aiheutunut ranskalaisten kuorma-autoilijoiden erityisesti viime viikkojen aikana rajoilla toteuttamista tiesuluista. Komissio haluaa tässä yhteydessä korostaa, että yhteisön lainsäädännön mukaisesti on jäsenvaltioiden asia ryhtyä kaikkiin tarvittaviin ja suhteellisiin toimenpiteisiin tavaroiden vapaan liikkuvuuden palauttamiseksi alueellaan, kun kyseessä ovat mainitun kaltaiset tapahtumat. Sisämarkkinoiden toimivuudesta jäsenvaltioiden välisen tavaroiden vapaan liikkuvuuden osalta 7 päivänä joulukuuta 1998 annetussa neuvoston asetuksessa (EY) N:o 2679/98(1) annetaan nyt komissiolle lupa puuttua nopeasti tämänkaltaisiin tilanteisiin. Asiaan puuttuminen voi ensinnäkin tarkoittaa tiedustelupyyntöä, joka osoitetaan sille jäsenvaltiolle, jonka alueella esteet tapahtuvat. Komissio käytti tätä mahdollisuutta kuljettajien toimien yhteydessä 10.11.1.2000 ja 31.1.20001.2.2000. Komissio on joka kerta saanut Ranskan viranomaisilta määrättyjen kahden päivän kuluessa tietoja selkkauksesta sekä tiesulkujen välttämiseksi toteutuista toimenpiteistä. Toiseksi komissio voi puuttua asiaan lähettämällä jäsenvaltiolle ilmoituksen, jossa sitä kehotetaan toteuttamaan komission määrittelemän ajan kuluessa kaikki tarvittavat ja oikeasuhtaiset toimenpiteet tavaroiden vapaan liikkuvuuden palauttamiseksi. Komissio ei ole vielä käyttänyt tätä toista mahdollisuutta. Äskettäin tapahtuneiden selkkausten yhteydessä komissio arvioi, että sulkujen poistaminen rajoilta teki tämän menettelyn tarpeettomaksi. Komissiolla on luonnollisesti edelleen oikeus käyttää tätä mahdollisuutta tilanteen niin edellyttäessä. Komissio haluaa lopuksi korostaa, että sille asetuksessa (EY) N:o 2679/98 annettujen toimintamahdollisuuksien lisäksi sen asia ei ole puuttua jäsenvaltioiden yhteiskunnallisten ongelmien käsittelyyn, joiden seurauksena voi olla samankaltaisia toimia kuin ne, jotka aiheuttivat parlamentin jäsenen mainitsemat esteet. (1) EYVL L 337, 12.12.1998.